1. ΠΡΟΕΔΡΙΚΟ ΔΙΑΤΑΓΜΑ της 4/7 Απρ.1932 Περί των όρων και διατυπώσεων καθ’ ους επιτρέπεται η επί παρακαταθήκη των εισαγωγικών τελών και παρομαρτούντων φόρων παραλαβή πρώτων υλών προς κατασκευήν γεωργικών εργαλείων προοριζομένων δια την αλλοδαπήν. Έχοντες υπ’ όψει το άρθρ.2 του Νόμ.4607 “περί τροποποιήσεως διατάξεων των περί τελωνειακού δασμολογίου νόμων”, αποφασίσαμεν και διατάσσομεν Άρθρ.1.-Επιτρέπεται εις τους εργοστασιάρχας κατασκευής γεωργικών εργαλείων, τους ασκούντας κατά την απόλυτον κρίσιν της διαρκούς επιτροπής του δασμολογίου, σοβαράν βιομηχανίαν, η επί παρακαταθήκη των εισαγωγικών τελών και των παρομαρτούντων φόρων και δικαιωμάτων παραλαβή των κάτωθι κατονομαζομένων και εις τας δασμολογικάς κλάσεις 61 και 61α υπαγομένων υλών, ήτοι σιδήρου ακατεργάστου εις όγκους ή πλάκας της κλάσεως 61 και σιδήρου ακατεργάστου εις ράβδους ή ελάσματα της κλάσεως 62α προς μεταποίησιν εις τα κάτωθι κατονομαζόμενα είδη γεωργικών εργαλείων και αποστολήν αυτών εις το εξωτερικόν ή προς αποταμίευσιν εις τας αποθήκας του Δημοσίου ή εις τοιαύτας της εταιρείας γενικών αποθηκών. Η εισαγωγή των ανωτέρω οριζομένων πρώτων υλών επιτρέπεται μόνον δια των τελωνείων α΄ τάξεως. Δι’ αποφάσεως του κ.Υπουργού των Οικονομικών δύνανται να ορισθώσιν ομοίως προς τούτο και τελωνεία β΄ και γ΄ τάξεως. Άρθρ.2.-Τα είδη των γεωργικών εργαλείων, άτινα δύνανται να κατασκευασθώσιν εκ των επί επιστροφή του δασμού παραλαμβανομένων πρώτων υλών είναι τα επόμενα: α)Γεωργικά άροτρα σιδηρά. β)Υνία και πτερά αρότρων. γ)Σβάρναι. δ)Χαρτοπιεστικαί μηχαναί. ε)Άξονες κάρρων (Τεγκίλια). Άρθρ.3.-Οι εργοστασιάρχαι κατασκευής γεωργικών εργαλείων, οι βουλόμενοι να τύχωσι του πλεονεκτήματος της επί επιστροφή του δασμού παραλαβής πρώτων υλών προς κατασκευήν των κατά το  προηγούμενον άρθρ.2 οριζομένων γεωργικών εργαλείων, προοριζομένων να αποταμιευθώσιν ή να εξαχθώσιν εις την αλλοδαπήν υποχρεούνται να υποβάλωσι προς τούτο αίτησιν προς το Υπουργείον των Οικονομικών, εν ή δέον να ορίζωσιν: α)Το ονοματεπώνυμον αυτών και το του εν περιπτώσει απουσίας αυτών αντιπροσώπου των. β)Το τελωνείον δι’ ου πρόκειται να γίνη η απ’ ευθείας εκ της αλλοδαπής ή εκ της αποταμιεύσεως εισαγωγή των επί προσωρινή ατελεία παραληφθησομένων υλών. γ)Την πόλιν και ακριβώς την θέσιν εν ή έχουσιν εγκατεστημένον το εργοστάσιον αυτών, τας βιομηχανικάς ή μηχανουργικάς εγκαταστάσεις, τας οποίας διαθέτουσι. δ)Το είδος των κατασκευαζομένων γεωργικών εργαλείων και την δυνατήν ετησίαν παραγωγήν του εργοστασίου των εις γεωργικά εργαλεία εκ των εν άρθρ.2 του παρόντος οριζομένων. ε)Το είδος και το κατ’ ανώτατον όριον ποσόν εκάστης πρώτης ύλης ή προϊόντος όπερ υπολογίζουσιν ότι δύνανται να παραλάβωσιν ετησίως. Επί τη βάσει της αιτήσεως ταύτης, ο Υπουργός των Οικονομικών καταρτίζει επιτροπήν συγκειμένην εκ του αρμοδίου τελώνου, εξ ενός χημικού του γενικού χημείου του Κράτους ή παραρτήματος αυτού, εκ του αρμοδίου νομομηχανικού και ενός νομογεωπόνου, ήτις μεταβαίνουσα επί τόπου, προβαίνει εις την εξακρίβωσιν των εν τη αιτήσει οριζομένων, αποφαίνεται δε και περί της αξίας των διατιθεμένων βιομηχανικών και μηχανουργικών εγκαταστάσεων του περί ου πρόκειται εργοστασίου. Επί τη βάσει του πορίσματος της εκθέσεως της επιτροπής ταύτης, ο Υπουργός των Οικονομικών αποφασίζει περί της χορηγήσεως ή μη του αιτουμένου πλεονεκτήματος της επιστροφής του δασμού και κοινοποιεί την απόφασίν του εις τον εργοστασιάρχην και τον αρμόδιον τελώνην. Δεκτής γενομένης της αιτήσεως του εργοστασιάρχου καθορίζεται δια της αποφάσεως το είδος εκάστης πρώτης ύλης και το κατ’ ανώτατον όρον ποσόν εξ αυτής, όπερ δύναται να παραδοθή επί επιστροφή του δασμού εντός του αυτού έτους. Το ποσόν τούτο δύναται μεταγενεστέρως να αυξηθή ή και να περιορισθή αναλόγως των εργασιών του εργοστασίου τούτου. Σελ.547 Σίδηρος 30.Η.ο.1 Άρθρ.4.-Ο παραλαβών τας κατά τ’ ανωτέρω άρθρα πρώτας ύλας προς κατασκευήν εξ αυτών γεωργικών εργαλείων, υποχρεούται όπως εντός προθεσμίας ενός έτους από της παραλαβής ενεργήση αποστολήν εις την αλλοδαπήν ή αποταμιεύση γεωργικά εργαλεία κατά τα εν άρθρ.6 οριζόμενα. Άρθρ.5.-Τα εισαγωγικά τέλη και οι παρομαρτούντες φόροι και δικαιώματα παρακατατίθενται κατά την παραλαβήν των εν άρθρ.1 κατονομαζομένων πρώτων υλών εις τον αρμόδιον τελωνειακόν ταμίαν επί διπλοτύπω αποδείξει τούτου, αποδίδονται δε εν όλω ή εν μέρει μετά την ολικήν ή μερικήν και εντός της ορισθείσης προθεσμίας από της παραλαβής αυτών πραγματοποίησιν της εις την αλλοδαπήν αποστολής ή της αποταμιεύσεως των εξ αυτών κατασκευασθέντων γεωργικών εργαλείων των εν άρθρ.2 οριζομένων. Την επομένην της λήξεως της υπό του άρθρ.4 οριζομένης προθεσμίας χρεούται η σχετική αίτησις μεταποιήσεως δια του ποσού των εισαγωγικών τελών κλπ. των αναλογούντων επί πρώτων υλών των μήπω εξαχθεισών ή μήπω αποταμιευθεισών και υπό μορφήν γεωργικών εργαλείων εισάγεται το αναλογούν εις ταύτα ποσόν των παρακατατεθέντων εισαγωγικών τελών και λοιπών δικαιωμάτων ως τακτικόν δημόσιον έσοδον. Άρθρ.6.-Η αναλογία μεταξύ των επί επιστροφή του δασμού παραλαμβανομένων πρώτων υλών, προς τα εκ των υλών τούτων κατασκευαζόμενα και εις την αλλοδαπήν εξαγόμενα ή αποταμιευόμενα γεωργικά εργαλεία, καθορίζεται ως εν τω επομένω πίνακι, αναλόγως του είδους των εξαγομένων εργαλείων. Αναλογούν ποσοστόν πρώτων υλών εις χιλ. προς κατασκευήν 100 χιλ/μων βάρους των έναντι γεωργικών εργαλειών.    Είδος εξαγομένων γεωργικών εργαλείων Σίδηρος    ακατέργαστος   εις        όγκους     ή   πλάκας  Σίδηρος    ακατέργαστος   εις        ράβδους     ή ελάσματα α)Άροτρα σιδηρά  ων έκα   στον συνοδεύεται δι’ εν   ός εφεδρικού  υνίου  και    ενός κλειδίου …….…… - 110 β)Υνία αρότρων ….….….. - 137 γ)Πτερά αρότρων .………. - 116 δ)Σβάρναι,………..……… - 100 ε)Χορτοπιεστικαί μηχαναί 30 33 ς)Άξονες κάρρων (τεγκί   λια) ….……………….… 30 85 Άρθρ.7.-Αι μη αντικείμεναι εις τον Νόμ.4607 και το παρόν Δ/μα διατάξεις των άρθρ.1-5 του Νόμ.ΒΡΝΗ΄ του έτους 1893, του άρθρ.96 του Νόμ.1165 του έτους 1918, του από 16 Μαρτ./1893 Β.Δ/τος “περί των επί προσωρινή ατελεία εισαγομένων πρώτων υλών κλπ.”, έτι δε αι διατάξεις του άρθρ.23 του από 25 Ιουλ.1920 Β.Δ/τος “περί κώδικος των Νόμων περί τελωνειακού δασμολογίου” εφαρμόζονται και επί των πρώτων υλών, των επί προσωρινή ατελεία παραλαμβανομένων προς κατασκευήν γεωργικών εργαλείων. Σελ.548 Η ισχύς του παρόντος Δ/τος άρχεται από της δημοσιεύσεως αυτού δια της Εφημερίδος της Κυβερνήσεως, ανατρέχει δε δυνάμει του άρθρ.2 παρ.4 του Νόμ.4607 από 1ης Ιαν.1926 δια τας βιομηχανίας εκείνας δι’ ας επετράπη δια λόγους επείγοντας η επί παρακαταθήκη των δασμών παραλαβή πρώτων υλών. 30.Η.ο.1 Σίδηρος